АҞӘА, рашәарамза 1 – Sputnik, Анжелика Бениаԥҳа. WeSUKHUM ацынхәрас YESUKHUM ҳәа алогатип ықәыргылахоит аҳҭнықалақь аҟны иҳәеит авторцәа ируаӡәку Рустам Аншба.
Аманументалтә ҟазаразы аҳәынҭқарратә комиссиа аилатәараҟны ицәырган аскульптура авариантқәа хԥа: "weLoveSUKHUM", "YESUKHUM", "mySUKHUM".
"Ҳара иаҳҭахын алогатип "WeSUKHUM" аҟны ҳаангыларц. Иҟоуп ҳара иаҳҳәарц иаҳҭахыз ззеилымкааз, аха акомиссиа алахәылацәа ҳидеиа иадгылеит. Ақалақь амш аҽны аскульптура аҭыԥ ааннакылап ҳәа ҳгәыӷуеит", — иҳәеит Аншба.
Иара иажәақәа рыла иазыԥхьагәаҭоуп аскульптура аԥсышәалагьы ақәыргылара.
"Лассы ирылаҳҳәараны иҟоуп ареспубликатә конкурс алогатип аԥҵаразы. Уажәазы аԥсышәала", — иҳәеит Аншба.
Аскульптурақәа ықәыргылахоит еиуеиԥшым аҭыԥқәа рҟны.
Аиҿкааҩцәа иазгәарҭеит аинтернет саит шаԥҵахо, ашҭаҟны авеб-камера шықәыргылахо, изҭаху зегьы Багаԥшь ишҭаҟны имҩаԥысуа зегьы рбалар шрылшо.